B4-0322, 0323, 0324, 0325, 0337, 0412 και 0415/96

Ψήφισμα σχετικά με τη θαλάσσια καταστροφή που προκλήθηκε από το «Sea Empress»

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματα και τις γνωμοδοτήσεις του σχετικά με τις θαλάσσιες καταστροφές και την ασφάλεια στη θάλασσα, ιδίως το ψήφισμά του της 21ης Ιανουαρίου 1993 σχετικά με την καταστροφή που προξένησε το δεξαμενόπλοιο «Braer» ((EE C 42 της 15.02.1993, σελ. 155)), τα ψηφίσματά του της 27ης Οκτωβρίου 1994 για την πετρελαιοκηλίδα στη Βόρειο Πορτογαλία που προξενήθηκε μετά το ατύχημα που συνέβη στο δεξαμενόπλοιο «Cercal» ((EE C 323 της 21.11.1994, σελ. 170)) και για την ασφάλεια στη θάλασσα ((ΕΕ C 323 της 21.11.1994, σελ. 176)), τη γνωμοδότησή του της 27ης Οκτωβρίου 1994 σχετικά με την πρόταση οδηγίας για την εφαρμογή από τα πλοία που καταπλέουν στους λιμένες της Κοινότητας και κινούνται στα ύδατα της δικαιοδοσίας των κρατών μελών, των διεθνών προτύπων για την ασφάλεια των θαλάσσιων μεταφορών, την πρόληψη της ρύπανσης και τις συνθήκες διαβίωσης και εργασίας επί του πλοίου (COM(94)0073 - C3-0193/94 - 94/0068(SYN)) ((EE C 323 της 21.11.1994, σελ. 178)), το ψήφισμά του της 19ης Ιανουαρίου 1995 ((EE C 43 της 20.02.1995, σελ. 71)) σχετικά με την ανακοίνωση της Επιτροπής σχετικά με το σχέδιο ψηφίσματος του Συμβουλίου όσον αφορά την ευρωπαϊκή συμμετοχή στην ανάπτυξη παγκόσμιου δορυφορικού συστήματος πλοήγησης (COM(94) 0248 - C4-0034/94) και το ψήφισμά του της 1ης Φεβρουαρίου 1996 σχετικά με την ασφάλεια στη θάλασσα ((ΣΠ της ημερομηνίας αυτής, Μέρος ΙΙ, σημείο 5)),

- έχοντας υπόψη τα πορίσματα της συνεδρίασης του Συμβουλίου Περιβάλλοντος και Μεταφορών της 24ης Μαρτίου 1994 σχετικά με τη θαλάσσια ασφάλεια και την πρόληψη της ρύπανσης, δεδομένου ότι τα δύο αυτά θέματα συνδέονται στενά,

- έχοντας υπόψη την ανακοίνωση της Επιτροπής «Μια κοινή πολιτική για ασφαλείς θάλασσες» και το πρόγραμμα δράσης που περιέχεται σάυτήν (COM(93)0066 - C3- 0122/93),

- έχοντας υπόψη τα 15 ψηφίσματα της Διάσκεψης των Περιφερειακών και Θαλάσσιων Περιοχών του Οκτωβρίου 1994 σχετικά με τη θαλάσσια ρύπανση και την ασφάλεια,

- έχοντας υπόψη την έκθεση Donaldson που εκπονήθηκε μετά την καταστροφή του Braer το 1993,

A. εκφράζοντας τη βαθιά λύπη του για την προσάραξη του πετρελαιοφόρου «Sea Empress» στα ανοικτά των ακτών του Mildford Haven στις 15 Φεβρουαρίου 1996 και την οικολογική καταστροφή που προκάλεσε στο τμήμα αυτό του Ηνωμένου Βασιλείου, με τη διαρροή σχεδόν 70.000 τόννων αργού πετρελαίου στη θάλασσα,

Β. έχοντας υπόψη ότι, ευτυχώς, δεν χάθηκαν ανθρώπινες ζωές στο ατύχημα αυτό[semigr ] έχοντας ωστόσο υπόψη, ότι η οικονομική επίπτωση της περιβαλλοντικής καταστροφής αναμένεται να είναι πολύ σοβαρή,

Γ. λαμβάνοντας υπόψη ότι η Δυτική Ουαλία αποτελεί μία περιβαλλοντικώς ευαίσθητη περιοχή, στην οποία περιλαμβάνονται 82 τοποθεσίες ειδικού επιστημονικού ενδιαφέροντος και διάφορες εθνικές περιοχές ιδιαίτερου φυσικού κάλλους, σε μία από τις οποίες επικεντρώνεται το μεγαλύτερο μέρος της ρύπανσης,

Δ. θορυβημένο για το γεγονός ότι, σύμφωνα με τις πληροφορίες που έχουν σχέση με το ατύχημα του «Sea Empress», οι ευθύνες για την καταστροφή, που οφείλονται σε παραλείψεις ή κακή διαχείριση της κρίσης στην περιοχή αυτή, είναι ακόμη μεγαλύτερες από ό,τι αρχικά εκτιμώντο,

E. λαμβάνοντας υπόψη ότι η ανάγκη μεταφοράς επιβατών και εμπορευμάτων τα τελευταία χρόνια οδήγησε στην αύξηση του αριθμού των ατυχημάτων που συνδέονται με τις θαλάσσιες μεταφορές, τα οποία οφείλονται όχι μόνο στη συχνότητα των ταξιδιών αλλά επίσης και στο συνεχώς αυξανόμενο μέγεθος και τη μεταφορική ικανότητά τους,

ΣΤ. υποστηρίζοντας την οδηγία του Συμβουλίου των Υπουργών Μεταφορών της 7ης Δεκεμβρίου 1992, σύμφωνα με την οποία οι πλοιοκτήτες σκαφών που μεταφέρουν επικίνδυνα φορτία πρέπει να ενημερώνουν τις λιμενικές αρχές, εκτιμώντας ωστόσο ότι το μέτρο αυτό είναι ανεπαρκές,

1. θεωρεί ότι η Ευρωπαϊκή Ένωση και τα κράτη μέλη πρέπει να εφαρμόσουν μία μακροπρόθεσμη βιώσιμη πολιτική για τις μεταφορές με την οποία να περιορίζεται σημαντικά ο κίνδυνος περαιτέρω καταστροφών από ατυχήματα με πετρελαιοφόρα[semigr ]

2. καλεί την Επιτροπή να διασφαλίσει ότι θα διεξαχθεί ανεξάρτητη έρευνα σχετικά με τις συνθήκες καθώς και το μέγεθος του ατυχήματος αυτού, προκειμένου να θεμελιωθεί το κατά πόσο υπάρχουν σοβαρές αδυναμίες ή αμέλειες από οιοδήποτε εμπλεκόμενο στο ατύχημα μέρος[semigr ]

3. καλεί την Επιτροπή να ενισχύσει τους κρατικούς λιμενικούς ελέγχους και να τους συνδυάσει με αποτελεσματικούς ελέγχους όσον αφορά τη σημαία του κράτους, πράγμα που θα υποχρεώσει τα κράτη μέλη να παρακολουθούν σωστά και να ελέγχουν τα σκάφη που διαπλέουν τα ύδατα της Ευρωπαϊκής Ένωσης[semigr ]

4. πιστεύει ότι τα κράτη μέλη πρέπει, σε στενή συνεργασία με την Επιτροπή, να καθορίσουν τις περιοχές εντός της επικράτειάς τους που θεωρούνται πολύ ευαίσθητες ή δύσκολες για ναυσιπλοΐα και να θεσπίσουν κανόνες υπό τους οποίους θα πρέπει να γίνεται η πλοήγηση εντός τέτοιων περιοχών, καθώς και τον τύπο και το μέγεθος των σκαφών που επιτρέπεται να διαπλέουν τις περιοχές αυτές και τις καιρικές συνθήκες υπό τις οποίες οι περιοχές αυτές θα είναι ανοικτές στη ναυσιπλοΐα[semigr ]

5. καλεί την Επιτροπή να ασκήσει πίεση προς το Διεθνή Οργανισμό Ναυτιλίας (ΙΜΟ) για την εκπόνηση μελέτης, χρησιμοποιώντας τη Νοτιοδυτική Ουαλία ως εργαστήριο για την ανάλυση των επιπτώσεων των πετρελαιοκηλίδων τόσο μέσο- όσο και μακροπρόθεσμα, της περιβαλλοντικής επίπτωσης της θαλάσσιας μεταφοράς πετρελαίου και επικίνδυνων φορτίων, να επιβάλει την αρχή «ο ρυπαίνων πληρώνει», να επιβάλει πλήρη ευθύνη των πλοιοκτητών όχι μόνο για τις ενέργειες καθαρισμού αλλά και για την απώλεια εισοδήματος των αλιέων και την καταβολή αποζημιώσεων για τις ζημιές στο περιβάλλον[semigr ]

6. θεωρεί ότι τα κοινοτικά λιμάνια πρέπει να διαθέτουν τον κατάλληλο εξοπλισμό υποδομής ώστε να καταρτίσουν ένα σύστημα κυκλοφορίας των σκαφών που θα συνδυάζεται με αναμεταδότες ώστε να βοηθείται η είσοδος των σκαφών στο λιμάνι και για να αντιμετωπίζονται έκτακτες καταστάσεις και ατυχήματα στην περιοχή τους[semigr ] ζητεί από τα κράτη μέλη να διασφαλίσουν τη δυνατότητα σε περίπτωση αντίξοων καιρικών συνθηκών να μπορούν τα σκάφη να καταπλέουν σε ασφαλή λιμάνια[semigr ]

7. καλεί την Επιτροπή να προτείνει, και το Συμβούλιο να αποδεχθεί, τη θέσπιση Ευρωπαϊκού Νηολογίου «EUROS» για σκάφη που φέρουν σημαίες κρατών μελών της Ευρωπαϊκής Ένωσης, συμπεριλαμβανομένων και οικονομικών κινήτρων για την τοποθέτησή τους[semigr ]

8. καλεί τα κράτη μέλη της ΕΕ να συνεργασθούν με τον ΙΜΟ και να χρησιμοποιήσουν τη συνδυασμένη οικονομική και πολιτική τους επιρροή, προκειμένου να βελτιωθούν τα πρότυπα θαλάσσιας ασφάλειας ανά τον κόσμο[semigr ]

9. καλεί την Επιτροπή και το Συμβούλιο να θεσπίσουν νομοθεσία που θα διασφαλίζει ότι όλα τα σκάφη που καταπλέουν σε λιμάνια της ΕΕ διαθέτουν τον κατάλληλο πλοηγό και ότι θα τους παρέχονται τα κατάλληλα μέσα βοήθειας (ρυμουλκά ή ελικόπτερα)[semigr ]

10. καλεί την Επιτροπή, το Συμβούλιο και την Κυβέρνηση του ΗΒ να συνάψουν συμφωνία για ένα συγκεκριμένο πακέτο βοήθειας για να αντιμετωπιστεί η καταστροφή (χρησιμοποιώντας τη θέση Β4-300), ούτως ώστε να χορηγηθεί βοήθεια στη Δυτική Ουαλλία να υπερνικήσει τις κοινωνικές, οικονομικές και περιβαλλοντικές επιπτώσεις της καταστροφής του «Sea Empress» βραχυπρόθεσμα, μεσοπρόθεσμα και μακροπρόθεσμα, με ιδιαίτερη έμφαση στα μέτρα για την ενίσχυση της αλιευτικής και τουριστικής βιομηχανίας[semigr ]

11. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, το Διεθνή Οργανισμό Ναυτιλίας, τον βρετανό Υπουργό αρμόδιο για την Ουαλλία, τις ενεχόμενες τοπικές αρχές και τις κυβερνήσεις των κρατών μελών.